Bruselj, 13.4.2005

KOM(2005) 157 končno

2003/0302 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o pogojih za dostop do prenosnih omrežij za zemeljski plin

O SPREMEMBAH PREDLOGA KOMISIJE v skladu s členom 250(2) Pogodbe ES

2003/0302 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o pogojih za dostop do prenosnih omrežij za zemeljski plin

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih je predlagal Evropski parlament ob drugi obravnavi. Komisija oblikuje spodaj podano mnenje o spremembah, ki jih je predlagal Parlament.

2. OZADJE

Datum predložitve predloga EP in Svetu (dokument COM(2003) 741 končno – 2003/0302 (COD)): | 12. december 2003 |

Datum mnenja Evropskega ekonomsko-socialnega odbora: | 2. junij 2004 |

Datum mnenja Evropskega parlamenta, prva obravnava: | 20. april 2004 |

Datum sprejetja skupnega stališča: Datum mnenja Evropskega parlamenta, druga obravnava: | 12. november 2004 (soglasje) 8. marec 2005 |

3. NAMEN PREDLOGA

Predlog predstavlja dopolnilni ukrep k Direktivi 2003/55/ES o skupnih pravilih notranjega trga z zemeljskim plinom in o razveljavitvi Direktive 98/30/ES. Namen predloga je določitev minimalnih zahtev v zvezi s pogoji za dostop do prenosnih omrežij za plin.

Izkušnje, pridobljene med drugim tudi na Regulativnem forumu EU za plin v Madridu, so pokazale, da je odpiranje kvalitativnega trga enako pomembno kot odpiranje kvantitativnega trga. Medtem ko bo Direktiva 2003/55/ES trg v celoti odprla najkasneje do julija 2007, pogoji za dostop tretjih strank do omrežja v državah članicah še zdaleč ne nudijo enakopravnih možnosti. Tako Direktiva 2003/55/ES kot predlagana uredba priznavata veliko pomembnost dostopa tretjih strank kot glavnega načina za odpiranje trga in uvajanja konkurence. Vendar Direktiva opredeljuje zgolj cilje, Uredba pa teži k izpolnjevanju minimalnih zahtev v zvezi s ključnim elementom Direktive, tj. pogoji za dostop do prenosnega omrežja.

4. MNENJE KOMISIJE O SPREMEMBAH, KI JIH JE SPREJEL EVROPSKI PARLAMENT

4.1. Spremembe, ki jih je sprejela Komisija

Komisija lahko v celoti sprejme vseh devet sprememb, ki jih je sprejel Evropski parlament. Slednje so rezultat kompromisnega sporazuma med Evropskim parlamentom, Svetom in Komisijo ob drugi obravnavi. Spremembe so v skladu s cilji predloga Komisije in ohranjajo ravnotežje interesov iz skupnega stališča.

Vsebina sprememb je naslednja:

- Štiri spremembe, ki jih je predlagal Parlament, zadevajo stroške, ki bi nastali ob uvedbi tarif za prenos ali pri izravnavi neravnotežja. So v skladu z besedilom Skupnega stališča in se nanašajo na dejanske stroške, „v kolikor se ti skladajo s stroški pri upravljalcu učinkovitega in strukturno primerljivega omrežja“. Ta predlog je že del pravnega reda Skupnosti.

- Ena od sprememb določa, da morajo stroški za izravnavo neravnotežja odražati dejanske stroške.

- Ostale štiri spremembe vsebujejo koristna pojasnila.

5. Sklep

Komisija v skladu s členom 251(2) Pogodbe ES spremeni svoj predlog, kot je navedeno zgoraj.